**ՍԻՍԻԱՆԻ ՀԱՄԱՅՆՔԻ ՂԵԿԱՎԱՐ ԱՐԹՈՒՐ ՍԱՐԳՍՅԱՆԻ ՈՒՂԵՐՁԸ
ՌԱԶՄԱԲԺԻՇԿՆԵՐԻ ՄԱՍՆԱԳԻՏԱԿԱՆ ՏՈՆԻ ԱՌԹԻՎ**

 Արցախյան գոյամարտում մեծ է հայ բժիշկների և բուժքույրերի դերը: Ռազմաբժիշկներն այն մարդիկ են, ովքեր մարտադաշտում արկերի ու ականների պայթյունների տակ ստիպված են վիրահատել ու փրկել զինվորի կյանքը:

Սիրելի ռազմաբժիշկներ կյանքի գնով ապացուցել եք, որ տերն եք հռչակված արժեքների և նպատակների: Դուք և բժիկներ եք և զինվորներ, երկուսն էլ պատասխանատու, երկուսն էլ հայրենանվեր մասնագիտություններ: Դուք դա չեք անում, որ ձեզ բարձր գնահատական տան, այլ անում եք, քանզի համոզված եք, որ հայերիս զարգացման ճանապարհը ժողովրդավարության ամրապնդման ճանապարհն է: Ձեր աշխարհայացքի հիմքում մարդն է, նրա իրավունքներն ու բարեկեցությունը:

Շնորհավոր ձեր տոնը սիրելի ռազմաբժիշկներ, թող ձեր եռանդը ավելի կրկնապատկվի, ստիպված չլինեք մարտի դաշտում լինել և արշալույսները խաղաղ լինեն՝ ամեն բացվող առավոտ բարին ավետի ձեզ:

Շնորհակալություն ձեզ ձեր ազգապահպան գործում: